Забіць Францішка Аляхновіча мог засланы ў Вільню савецкі партызан, што найбольш верагодна — ішоў 1944 год, сюды набліжаўся фронт. Мог такое здзейсніць і прадстаўнік Арміі Краёвай, з чыйго боку неаднойчы ішлі ў адрас Францішка Аляхновіча пагрозы за яго антыпольскія выступленні. Але гэта толькі версіі, якіх можа быць і больш. Дакладных жа, дакументальна пацверджаных звестак пра забойства беларускага пісьменніка няма, ніхто пакуль і не займаўся іх пошукамі.